jkorsvik/nowiki_second_scrape_merged huggingface dataset:
Marskland

Marskland er ei slags myr i det litorale området mellom land og salt- eller brakkvann, område som ble tørrlagt når det er fjøre sjø. Området er dominert av saltplanter. Historisk har marskland vært regnet som «ødeland», i lag med andre våtmarksområde. Marskland er noe av de mest biologisk produktive leveområdene på jorda, nesten på nivå med tropiske regnskoger. Det daglige tidevannet fører med seg næringsstoffer, som legger seg til rundt planterøttene i marsklandet. Den naturlige kjemiske aktiviteten til saltvann (eller brakkvann) og tendensen algene har til å blomstre opp i det grunne, uskjermete vannet, fører også med seg stort biologisk mangfold. 
Marskland har vist seg nyttig som vern mot uvær. Tidligere ble store marsklandsområde tørrlagte og utnyttet til jordbruk og urban utvikling, men i USA og Europa blir disse områdene i dag vernet. Stadig flere marsklandsområde blir gjenopprettet slik de en gang var.


== Nødvendige vilkår ==
Marskland oppstår bare langs kysten, i bukter og estuar (elvemunninger) der tidevannsstrømmen er relativt svak, og der annen erosjon er liten slik at vegetasjonen klarer å slå rot. De er vanlige langs estuar, i lukkete bukter og fjorder. 


== Vegetasjon ==
Plantemangfoldet er relativt lavt ettersom plantene må tåle salt, kunne være helt eller delvis dekket av vann og oksygenfattig gjørme. De mest vanlige marsklandsplantene er salturt og spartina, som finnes over hele verden. De er ofte de første plantene man finner på en slamflate og via økologisk rekkefølge flytter de seg inn på marsklandet. Skuddene deres flytter tidevannsstrømmen over slamflaten, mens røttene deres setter seg ned i gjørma og stabiliserer denne, samt at de fører oksygen ned i gjørma som andre planter kan nytte seg av senere. Planter som strandrisp, vassgro og forskjellige starr og siv vokser så snart de første plantene har slått seg ned.


== Se også ==
Bayou
Myr
Mangrovesump
Myrland
Saltplante
Sjøgras
Sump


== Eksterne lenker ==
Artikkelen har ingen egenskaper for offisielle lenker i Wikidata
«Salt Marsh Nature Center» Arkivert 22. august 2012 hos Wayback Machine. i Marine Park i Brooklyn i New York i USA
Johnny Araya Monge

Johnny Araya Monge (født 29. april 1957 i Palmares i Palmares) er en costaricansk politiker. Han er ordfører i landets hovedstad San José. Han representerer Partido Liberación Nacional, og var en av kandidatene til å bli partiets presidentkandidat til valget i 2010, men tapte nominasjonsvalget mot Laura Chinchilla. I valget i 2014 var han partiets presidentkandidat, og gikk videre til valgets andre runde, hvor han tapte mot Luis Guillermo Solís fra Partido Acción Ciudadana.


== Referanser ==


== Eksterne lenker ==
Offisielt nettsted 
(en) Johnny Araya Monge – kategori av bilder, video eller lyd på Commons
Estadio Antonio Escarré

Estadio Antonio Escarré er et baseballstadion i Escazú i Costa Rica. Det befinner seg ved Matadero Municipal i bydelen San Cayetano. Det ble oppført i 1944, og har siden vært det costaricanske landslagets hjemmebane. Det ble ombygd i 1955, og i 1961 var det arena for verdensmesterskapet i baseball. I 1972 ble det brukt under De mellomamerikanske leker. I 2012 ble det igjen ombygd, i forkant De mellomamerikanske leker 2013.


== Eksterne lenker ==
Prensa Libre. «Béisbol piensa en una nueva casa». 1. mai 2008. Besøkt 24. august 2012.
Vitenskapsåret 1961

Vitenskapsåret 1961 er en oversikt over hendelser, prisvinnere, fødte og avdøde personer med tilknytning til vitenskap i 1961.


== Hendelser ==


=== Astronomi og romfart ===
12. april - Den 27-årige sovjetiske majoren Jurij Gagarin blir det første menneske i verdensrommet .
5. mai - Alan Shepard blir den første amerikaneren i verdensrommet.
25. mai - USAs president John F. Kennedy kunngjør at USA innen 10 år skal landsette et menneske på Månen .
21. juli - Virgil I. Grissom blir den andre amerikaneren i rommet.
6. august - Den sovjetiske kosmonauten Herman Titov gjennomfører en 24 timer lang romferd.
14. august - Den første svenske ubemannede romraketten skytes opp.


=== Astronomi ===
Humasons komet sees for første gang.


=== Fysikk ===
30. oktober - Sovjetunionen detonerer vannstoffbomben Tsar Bomba på øyen Novaja Semlja i Nordishavet.


=== Genetikk ===
15. mai - Heinrich Matthaei utføre aleine Poly-U-eksperimentet og blir den første til å undersøke den genetisk koden. Dette regnes som den moderne genetikkens fødsel.


== Prisvinnere ==
ACS Award in pure chemistry: Eugene E. van Tamelen
Bigsbymedaljen: Alwyn Williams 
Brinellmedaljen: Per Geijer, Nils Harald Magnusson
Copleymedaljen: Hans Krebs
Nobelprisen:Fysikk: Robert Hofstadter, Rudolf Mössbauer
Kjemi: Melvin Calvin
Fysiologi/medisin: Georg von Békésy
Sylvestermedaljen: Philip Hall
Wollastonmedaljen: Roman Kozlowski 


== Fødsler ==
10. mars - Laurel Clark, amerikansk astronaut (død 2003)
1. juli - Kalpana Chawla, indisk astronaut (død 2003)
23. september - William C. McCool, amerikansk astronaut (død 2003)


== Dødsfall ==
4. januar - Erwin Schrödinger, østerriksk fysiker (født 1887)
7. juni - Carl Jung, sveitsisk psykiater (født 1875)
4. september - Emil von Dungern, tysk serolog (født 1867)


== Referanser ==


== Eksterne lenker ==
(en) 1961 in science – kategori av bilder, video eller lyd på Commons
Vitenskapsåret 1962

Vitenskapsåret 1962 er en oversikt over hendelser, prisvinnere, fødte og avdøde personer med tilknytning til vitenskap i 1962.


== Hendelser ==


=== Astronomi og romfart ===
26. februar - Den amerikanske astronauten John Glenn gjør tre omløp rundt jorden i en Mercurykapsel .
10. juli - Satelliten Telstar skytes opp, og sender seinere samme dag de første direktesendte TV-bildene fra USA til Frankrike.
Den amerikanske romsonden Mariner 2 passerer Venus .
En liten rakett fanger sterk røntgenstråling i stjernebildet Svanen.


=== Biologi ===
Emile Zuckerkandl og Linus Pauling publiserer et skrift om det som kommer til å bli kjent som konseptet med «molekylær klokke».


=== Medisin ===
Joseph Murray utfører den første nyretransplantasjonen fra en avdød.


=== Meteorologi ===


=== Økologi ===
27. september – Rachel Carson publiserer Den tause våren (The Silent Spring).


== Prisvinnere ==
ACS Award in pure chemistry: Harden M. McConnell
Albert Lasker Basic Medical Research Award tildeles Choh H. Li
Brinellmedaljen: Magnus Tigerschiöld
Copleymedaljen: Cyril Hinshelwood
Darwinmedaljen: George Gaylord Simpson
De Morgan-medaljen: Max Newman
Fieldsmedaljen: Lars Hörmander og John Milnor
Nobelprisen:Fysikk – Lev Landau
Kjemi – Max Perutz, John Kendrew
Medisin – Francis Crick, James Watson, Maurice Wilkins
Wollastonmedaljen: Leonard Hawkes 


== Fødsler ==
23. november – Ariel Goobar, svensk astrofysiker
18. juni - Lisa Randall, amerikansk teoretisk fysiker
29. juni - George D. Zamka, amerikansk astronaut
20. september - Jim Al-Khalili, irakskfødt britisk teoretisk fysiker og populærvitenskapelig formidler


== Dødsfall ==

		
		


== Referanser ==


== Eksterne lenker ==
(en) 1962 in science – kategori av bilder, video eller lyd på Commons
Den tause våren

Den tause våren (engelsk originaltittel: The Silent Spring) er en bok av den amerikanske biologen Rachel Carson, som ble utgitt i 27. september 1962. 
I boken beskrev Carson hva hun oppfattet som ødeleggende effekter av benyttelsen av plantevernmidler, blant annet DDT. Hun mente at om mygg ble utryddet så kom også fuglene til å dø – og dermed blir våren taus. Boken ble en bestselger og er med på flere lister over verdens viktigste faglitterære bøker
.Rachel Carson ble en leder i den tidlige miljøbevegelsen og har fått mengder av utmerkelser, de fleste etter hennes død.


== Referanser ==


== Eksterne lenker ==
Carson, Rachel (1963). Den tause våren. Tiden. 
Studieguide for Silent spring, oppsummering, analyse, historisk kontekst
Silent Spring at 40, Ronald Bailey.
Medal for Gallantry

Medal for Gallantry er en australsk militær medalje innstiftet av dronning Elisabeth II av Australia 15. januar 1991 til belønning av utvist mot i farlige situasjoner under kamp. Medaljen kan tildeles offiserer, befal og menige. Blant de australske utmerkelsene for militært mot og tapperhet rangerer Medal for Gallantry etter Victoriakorset for Australia og Star of Gallantry, men foran Commendation for Gallantry. Det finnes også en avdelingsutmerkelse for modig innsats, Unit Citation for Gallantry. Medaljen tildeles av Australias generalguvernør.


== Utforming ==
Medal for Gallantry består av en rund, gullbelagt sølvmedalje med en diameter på 38 mm. Motivet består a en sjutagget samveldestjerne, symbolet på den australske føderasjonen, omgitt av ildtunger. På toppen har medaljen Sankt Edvards krone. Medaljen er opphengt i båndet i et rektangulært oppheng som har et felt med innskriften «FOR GALLANTRY». Reversen har et strålemønster og plass til mottagerens navn.Medaljebåndet er lyst oransje med mørk oransje sparrer. Dette skal antyde bokstaven A for Australia.Tildeles medaljen samme person flere ganger, markeres dette med en gullbelagt barre på båndet. Barren har samveldestjernen og ildtunger som motiv. På båndstripen markeres gjentatt tildeling av en eller flere samveldestjerner.


== Tildeling ==
Medal for Gallantry tildeles for kampinnsats i farlige situasjoner. Lik andre australske utmerkelser for tapperhet og mot, tildeles den militært personell på grunnlag av innsats og uavhengig av mottagerens rang. Medaljen kan tildeles posthumt. Australias generalguvernør fatter beslutning om tildeling etter innstilling fra forsvarsministeren.Mottagere av Medal for Gallantry har rett til å føre bokstavene MG etter sitt navn.Medal for Gallantry er tildelt for innsats i Vietnamkrigen,, INTERFET i Øst-Timor, krigen i Afghanistan. og for innsats i Persiagulfen under krigen i Irak.


== Referanser ==
Kjeldal sluse

Kjeldal sluse er det nest øverste sluseanlegget i Bandak–Norsjøkanalen, en del av Telemarkskanalen.
Sluseanlegget ligger i Straumen mellom Hogga sluser og Lunde sluse. Løftehøyden er 3 meter og består av et slusekammer. Anlegget er utført i naturstein og portene åpnes med håndkraft. Slusetiden er beregnet til ca. femten minutter.Ved Kjeldal finner man slusevokterbolig og driftsbygninger.
Vannstanden ved Kjeldal sluse reguleres med en gummidam, hvor vannet holdes tilbake av en luftfylt gummipølse som er støpt fast i et betongfundament. Vannføringen over dammen reguleres ved å pumpe luft ut og inn av pølsa. Gummidammen erstattet den tidligere nåledammen i 1988, og et tilsvarende anlegg ble samtidig bygget ved Lunde sluse.


== Referanser ==


== Eksterne lenker ==
VisitTelemarks side om Kjeldal sluse Arkivert 27. juni 2018 hos Wayback Machine.
Josef Suk (fiolinist)

Josef Suk (1929–2011) var en tsjekkisk fiolinist og  bratsjist som ble regnet som sitt lands mest betydelige solist, og internasjonalt anerkjent som en ambassadør for tsjekkisk – og ikke minst Antonín Dvořáks – musikk. 


== Liv og virke ==
Josef Suk var sønnesønn av komponisten Josef Suk og oldebarn av komponisten Antonín Dvořák.
Suk studerte ved konservatoriet i Praha og med fiolinpedagogen Jaroslav Kocian. Han debuterte offisielt som solist i 1954 og fikk raskt en internasjonal karriere. Suk spilte i en mengde ulike sammenstillinger, både konsertant og kammermusikalsk og ble regnet som en av de mest allsidige fiolinistene på 1900-tallet, med et musikalsk spenn fra Johann Sebastian Bach til Alban Berg.
For Suk var kammermusikken like viktig som den solistiske aktiviteten.  I den «tsjekkiske tio»  satte han – sammen med   Jan Panenka på klaver og Josef Chuchro på cello – en høy målestokk med innspillinger av Schubert (op. 99), Beethoven og Dvořák. Med den «amerikanske trioen» – Julius Katchen på klaver og János Starker på cello – utmerket han seg framfor alt med innspillinger av trioene til Brahms. 
I 1974 stiftet Suk et eget kammerorkester, Sukův komorní orchestr («Suk kammerorkester»). 
Fra 1960-årene av spilte Suk på Váša Příhodas stradivarius «Camposelice» som den tsjekkiske staten stilte til hans rådighet.


== Bibliografi ==
Harald Eggebrecht: Große Geiger: Kreisler, Heifetz, Oistrach, Mutter, Hahn & Co. Piper, München/Zürich 2000, ISBN 3-492-04264-3


== Referanser ==


== Eksterne lenker ==
(en) Josef Suk (violinist) – kategori av bilder, video eller lyd på Commons 
(en) Josef Suk på Internet Movie Database 
(en) Josef Suk på Discogs 
(en) Josef Suk på MusicBrainz 
(en) Josef Suk på AllMusic 
(de) Verk av og om Josef Suk i katalogen til det tyske nasjonalbiblioteket
(en) Nekrolog, New York Times 8. juli 2011
(en) Suk framfører Beethovens første fiolinkonsert, youtube.com
Meteorologiåret 1962

Meteorologiåret 1962 er en oversikt over hendelser, prisvinnere, fødte og avdøde personer med tilknytning til meteorologi i 1962.


== Hendelser ==


=== Februar ===
16.–17. februar – Oversvømmelser rammer Vest-Tyskland.


=== April ===
April – Arturi Similää begynner lage mandagsrapporter om været i Sveriges Radio-TV.


=== Mai ===
18. mai – Med temperaturen +32,2 °C får Ottawa i Ontario, Canada sin varmeste maidag noensinne.


=== Juni ===
2. juni – I Fanaråken, Norge tangeres den norske kulderekorden fra 1938 for måneden med −12,2 °C .


=== Juli ===
1. juli – En mindre tornado blir observert utenfor Vancouver i Britisk Columbia, Canada og blir den tredje tornadoen sett i området siden 1929.
10. juli – 190,5 mm nedbør faller over Jackson i Minnesota, USA på to timer.


=== August ===
August
Med middeltemperaturen −0,9 °C opplever Fanaråken Norges kaldeste augustmåned noensinne.
Göteborg, Sverige rammes av kraftig augustregn.


=== Desember ===
24. desember – Danmark opplever sin kaldeste jul noensinne, med −11,5°C  i Værløse .


=== Ukjent dato ===
Temperaturmålinger ved Storlien-Visjövalen i Sverige innledes.


== Fødsler ==
John Nielsen-Gammon, amerikansk meteorolog og klimatolog


== Dødsfall ==
25. april – Victor Conrad, østerrikskamerikansk fysiker, meteorolog og seismolog (født 1876)
30. april – Jameson Adams, britisk polarforsker (født 1880)
11. august – Harry Wexler, amerikansk meteorolog og atmosfæreforsker (født 1911)
Félix Chemla Lamèch, fransk meteorolog og selenograf (født 1894)


== Referanser ==


== Eksterne lenker ==
(en) Weather in 1962 – kategori av bilder, video eller lyd på Commons 
(en) Weather in 1962 – kategori av bilder, video eller lyd på Commons
Sarektjåhkkå

Sarektjåhkkå er et cirka 22 km langt fjellmassiv i Sareks nasjonalpark i svensk Lappland. Fjellet ligger vest for Stora Sjöfallet og avgrenses av Ruohtesvágge i vest og Guhkesvágge i øst. De høyeste toppene i Sarek reiser seg i dette fjellmassivet der Stortoppen med sine 2089 meter over havet er Sveriges nest høyeste topp. Målt etter primærfaktor er den Skandinavias sjette høyeste topp. I fjellmassivet rager foruten Stortoppen også Nordtoppen (2056 moh.), Sydtoppen (2023 moh.) og Bucht-toppen (2010 moh.) over 2000 meter.


== Bestigning ==
Stortoppen bestiges enklest via isbreen Alep Sarekjiegŋa. Fra toppen av isbreen følger man ryggen opp til toppen fra vest. Man kan også begynne fra motsatt side og komme opp isbreen Mihkájiegŋa for så å følge den samme ryggen fra vest. Langs kammen mellom Bucht- og Nordtoppen er det stedvis svært bratt. 


== Se også ==
Liste over fjell i Skandinavia


== Fotnoter ==


== Eksterne lenker ==
Norrbottens Ekonomiska kartverk 1859–1901, Föreningen Norrbottens lantmäterimuseum, 2012.
Grunnlinje (geometri)

En grunnlinje er den ene kanten i et todimensjonalt legeme (polygon) som figuren konstrueres ut ifra. Begrepet brukes gjerne når denne kanten skiller seg ut fra de andre, som oftest at den er lengst, men kan også noen ganger vært minst. Grunnlinja settes ofte nederst, og dermed brukes begrepet ofte i sammen med høyde.


== Se også ==
Trekant
Parallellogram
Høyde
208 (tall)

208 (to hundre og åtte) er det naturlige tallet som kommer etter 207 og før 209. 208 er et partall.


== Bruk av tallet ==
Fylkesvei 208
Peugeot 208
Asteroiden 208 Lacrimosa


== Se også ==
208 f.Kr.
år 208
Jesper Törnqvist

Jesper Törnqvist (21. februar 1985) er en finsk fotballtrener og tidligere fotballspiller som er sportssjef for Idrottslaget Hødd.Han er oppvokst på Kimitoön som ligger i regionen Åboland i Finland.
Törnqvists moderklubb er Kimito Sportförening (KSF). Etter å ha blitt oppdaget ble han kjøpt av det finske Veikkausliiga-laget FC Inter Turku, og han har også spilt for FF Jaro i samme liga.
I 2008 ble han kjøpt av Umeå FC, hvor han spilte fra 2008 til 2010. I 2011-sesongen spilte Törnqvist i New Orleans Jesters. Etter et år flyttet Törnqvist til Alta, hvor han spilte for Alta IF. Ved siden av fotballen jobbet han på Actic Alta og var trener for Altas G 97-lag. Etter å ha berget divisjonskollegaen Hødd fra nedrykk ved en redning for Alta mot Tromsdalen, ble Törnqvist hentet til Hødd før sesongstarten i 2013. Han er her kaptein for laget og jobber som personlig trener.


== Referanser ==


== Eksterne lenker ==
(en) Jesper Törnqvist – Transfermarkt 
(en) Jesper Törnqvist – FBref
Cang Jie

Cangjie (forenklet kinesisk: 仓颉; tradisjonell kinesisk: 倉頡, pinyin: Cāng Jié, W.-G.: Ts'ang Chieh, kantonesisk: Chongkit) er en legendarisk skikkelse i antikkens Kina (cirka 2650 f. Kr.). Han tilskrives rollene som den legendære Gule keisers (2697-2597 f. Kr.) historiker og som medoppfinner av kinesisk skrift. Cangjiesystemet for datamaskinskrivning av kinesiske tegn er oppkalt etter ham. 


== Referanser ==


== Eksterne lenker ==
(en) Cangjie – kategori av bilder, video eller lyd på Commons
Pinterest

Pinterest  er et nettsamfunn for deling av bilder og video. Tjenesten omtales gjerne som en interaktiv oppslagstavle hvor brukerne organiserer innholdet i ulike samlinger for interesser, hobbyer og begivenheter. Det sosiale aspektet ved tjenesten er at man kan se på og følge andres innhold, og velge å dele dette videre i sin egen samling («re-pin»). I motsetning til sosiale bildetjenester som Flickr og Instagram, legger brukerne her i mindre grad ut egenprodusert innhold. Pinterest brukes derimot i hovedsak til å dele bilder og video fra nettsider som man finner spesielt interessante eller inspirerende.
604 000 nordmenn har Pinterest-profil (februar 2017).


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Pinterest – kategori av bilder, video eller lyd på Commons
Gebhard Moltke

Gebhard Moltke-Huitfeldt (født 20. februar 1764 i København, død 20. desember 1851 på Glorup) var en dansk greve, amtmann, godseier og geheimeråd.
Han var sønn av lensgreve Adam Gottlob Moltke i dennes 2. ekteskap. Stiftamtmann i Trondhjems stiftamt og amtmann i Throndhjems Amt 1796–1802, stiftamtmann i Akershus stiftamt og amtmann i Akershus Amt 1802–1809. Han var dessuten medlem av den norske regjeringskommisjonen 1807–1810.


== Utmerkelser ==
Moltke var ridder av Dannebrogsordenen, ridder av Elefantordenen og Dannebrogsmann.


== Referanser ==


== Eksterne lenker ==
(no) Gebhard Moltke på NLIs Lokalhistoriewiki.
Eracon

Eracon er en slekt av sommerfugler som tilhører familien smygere (Hesperiidae).


== Utseende ==
Middelsstore, mørkt brune eller gråbrune smygere med små, hvite flekker på forvingene. Bakvingene kan være mer eller mindre hvite eller gulaktige. Larvene er nakne og brunlige eller brunlig grønne.


== Levevis ==
Larvene lever på busker og trær i kattostfamilien (Malvaceae).


== Utbredelse ==
Slekten er neotropisk og forekommer i Sør- og Mellom-Amerika.


== Systematisk inndeling ==
Inndelingen følger Brower & Warren (2010).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Pyrgini Burmeister, 1878 – ca. 150 arter fordelt på 22 slekter.
Slekten Eracon Godman & Salvin, 1894
Eracon asymmetrica Austin, 1997
Eracon biternata (Mabille, 1889)
Eracon clinias (Mabille, 1878)
Eracon lachesis (Dyar, 1918)
Eracon mnemon (Schaus, 1913)
Eracon paulinus (Stoll, 1782)
Eracon pekarra Evans, 1953


== Kilder ==
Brower, A.V.Z. og A. Warren (2010) Eracon på Tree of life [1]
Markku Savela's Lepidoptera and some other life forms: Sjekkliste over artene. Hentet 25.8. 2012.
Butterflies of America - Eracon spp. [2]


== Eksterne lenker ==
(en) Eracon i Encyclopedia of Life 
(en) Eracon i Global Biodiversity Information Facility 
(en) Eracon hos NCBI 
(en) Kategori:Eracon – bilder, video eller lyd på Wikimedia Commons 
Eracon – detaljert informasjon på Wikispecies
Vitenskapsåret 1963

Vitenskapsåret 1963 er en oversikt over hendelser, prisvinnere, fødte og avdøde personer med tilknytning til vitenskap i 1963.


== Hendelser ==


=== Astronomi og romfart ===
19. juni – Valentina Teresjkova fra Siovjetunionen blir den første kvinnen i rommet, der hun gjøre 48 omløp rundt jorden i en kapsel , 26 år gammel .


=== Fysikk ===
Ågestaverket, Sveriges første kjernekraftverk, settes i drift.


=== Medisin ===
Juni - Guy Alexandre utfører den første nyretransplantasjonen fra en hjernedød donator, som hadde et hjerte forsatt fungerte, ved Saint Pierre-sykehuset i Leuven, Belgia.
Ukjent dato - Thomas Starzl utfører den første levertransplantasjonen. Den ble utført ved University of Colorado Health Sciences Center.
Ukjent dato - James D. Hardy utfører den første lungetransplantasjonen.


=== Psykologi ===
Stanley Milgram publiserer resultatene av sitt eksperiment.


=== Teknologi ===
Det nederlandske teknologiselskapet Philips utvikler en standard for  kassett bånd.


== Prisvinnere ==
ACS Award in pure chemistry: Stuart A. Rice
Bigsbymedaljen: Wallace Spencer Pitcher 
Copleymedaljen: Paul Fildes
Ingenjörsvetenskapsakademien deler ut den store gullmedaljen til Torsten Althin
Karl Schwarzschild-medaljen: Charles Fehrenbach
Nobelprisen:Fysikk: Eugene Wigner, Maria Goeppert-Mayer, J. Hans D. Jensen
Kjemi: Karl Ziegler, Giulio Natta
Fysiologi/medisin: John Eccles, Alan L. Hodgkin, Andrew Fielding Huxley
Wollastonmedaljen: Felix Andries Vening Meinesz 


== Fødsler ==
Jane Luu, vietnamesisk-amerikansk astronom


== Dødsfall ==
11. mai – Herbert Spencer Gasser, amerikansk fysiolog, nobelprisvinner (født 1888)


== Referanser ==


== Eksterne lenker ==
(en) 1963 in science – kategori av bilder, video eller lyd på Commons
Paches

Paches er en slekt av sommerfugler som tilhører familien smygere (Hesperiidae).


== Utseende ==
Middelsstore, mørkbrune smygere. Hunnene er temmelig ensfarget, hos hannene er vingenes indre del skinnende blå.


== Levevis ==
Larvene lever på busker og trær i kattostfamilien (Malvaceae).


== Utbredelse ==
Slekten er neotropisk og forekommer i Sør- og Mellom-Amerika.


== Systematisk inndeling ==
Inndelingen følger Brower & Warren (2010).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Pyrgini Burmeister, 1878 – ca. 150 arter fordelt på 22 slekter.
Slekten Paches Godman & Salvin, 1895
Paches era Evans, 1953
Paches exosa (Butler, 1877)
Paches gladiatus (Butler, 1870)
Paches loxus (Westwood, 1852)
Paches polla (Mabille, 1888)
Paches trifasciatus Lindsey, 1925


== Kilder ==
Brower, A.V.Z. og A. Warren (2010) Paches på Tree of life [1]
Markku Savela's Lepidoptera and some other life forms: Sjekkliste over artene. Hentet 25.8. 2012.
Butterflies of America - Paches spp. [2]


== Eksterne lenker ==
(en) Paches i Encyclopedia of Life 
(en) Paches i Global Biodiversity Information Facility 
(en) Paches hos NCBI 
Paches – detaljert informasjon på Wikispecies
Viulfossen

Viulfoss er ett et av fire fossefall i Randselva som er utbygd for kraftproduksjon. Fossefallet ligger ved Viul i Ringerike kommune, Viken fylke, og har et fall på 17,5 meter. Kraftverket sto ferdig i 1958 og eies av Viul Kraft AS.


== Se også ==
Bergerfoss
Kistefoss
Askerudfoss